สวัสดีค่ะ ก่อนอื่นของอนุญาตเกริ่นก่อนว่าปกติแล้วทานยาคุมแบบรายเดือน แต่มีอยู่ช่วงนึงที่มีข่าวออกมาว่ามีผู้เสียชีวิตหลังได้รับการฉีดวัคซีนกันโรคโควิด19 และตนเองต้องการที่จะรับวัคซีนเช่นกันจึงหยุดทานยาคุมแบบรายเดือน แล้วในช่วงที่หยุดยาคุมแบบรายเดือนนั้นได้มีเพศสัมพันธ์กับแฟนโดยไม่ได้สวมถุงยาง และหลังจากมีเพศสัมพันธ์ไปแล้ว 2 ชั่วโมง จึงได้ทานยาคุมฉุกเฉินยี่ห้อมาดอนน่าไป 1 เม็ดตอน 15.00น. และทานเม็ดที่ 2 ตอน 03.00น. หลังจากทานยาคุมฉุกเฉินมีอาการคัดตึงเต้านมประมาณ 1 วันแล้วหลังจากทานยาคุมฉุกเฉินไป 5 วันก็มีอาการหน่วงๆที่ท้องน้อยและพบว่าตนเองมีเลือดไหลออกมา ซึ่งเลือดที่ว่า ไหลออกมาในวันที่ 10 มิ.ย. แต่จากการนับการมาของประจำเดือนต่อจากเดือนก่อนหน้านี้ควรจะมาในวันที่ 25 มิ.ย. ลักษณะของเลือดมีสีเข้ม มีปริมาณค่อนข้างมาก(ใกล้เคียงกับเลือดประจำเดือนของตนเอง)ติดต่อกันประมาณ 5-6 วัน และมีอาการหน่วงท้องน้อยแค่วันแรก พอถึงวันที่ 25 มิ.ย. ประจำเดือนยังไม่มา และเคยอ่านพบมาว่าผลข้างเคียงของการทานยาคุมฉุกเฉินอาจทำให้ประเดือนเลื่อนออกไปอีก 7 วัน ซึ่งจะตรงกับวันที่ 2 ก.ค.นั่นคือวันนี้ และตอนนี้ประจำเดือนยังไม่มา จึงอยากทราบว่าเลือดที่ไหลออกมาในวันที่10 มิ.ย. นั้นเป็นแค่ผลข้างเคียงของยาคุมฉุกเฉิน หรือประจำเดือนที่มาก่อนกำหนด
สวัสดีค่ะ หากหยุดทานยาคุมกำเนิดไป ฤทธิ์ในการป้องกันการตั้งครรภ์ก็ย่อมหมดลงทันที และเมื่อมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ทานยาคุมฉุกเฉินไป โดยทานเม็ดแรกหลังจากที่มีเพศสัมพันธ์ไปแล้ว 2 ชั่วโมง และทานเม็ดที่ 2 หลังจากที่ทานยาเม็ดแรกไปแล้ว 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและหลังจากที่ทานยาคุมฉุกเฉินไป 5 วัน (วันที่ 10 มิ.ย.) ได้มีเลือดออกมา ซึ่งหากไม่ใช่ช่วงวันที่ที่ประจำเดือนควรจะมา ก็น่าจะเป็นผลของยาได้ค่ะ ส่วนอาการหน่วงท้องน้อย ก็เป็นอาการที่พบได้ขณะที่มีเลือดออกค่ะ ซึ่งหากเลือดออกนาน 5-6 วันแล้วหายไป ก็ไม่ได้ผิดปกติอะไร และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะส่วนประจำเดือนในรอบต่อไปนั้น ก็จะมาช้ากว่าปกติได้ ซึ่งไม่ได้จำเป็นว่าจะต้องเลื่อนออกไป 7 วันค่ะ แต่น่าจะมาในช่วงวันที่ 10 ก.ค. มากกว่าค่ะ ดังนั้น ก็ควรรอประจำเดือนต่อไปก่อนค่ะ